《侯嬴》
宋代·吕本中

游士纵横翻覆手，山东诸侯望关走。历下邯郸无使来，长城易水非燕有。

大梁宾客旧如云，夷门监者未有闻。谩将苦语送公子，市井屠儿虚见存。

后来毫发争得丧，纷纷小儿誇跌宕。不知世有公子牟，一生放迹江海上。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。